Flammerne er så intense, at brandfolkene opgiver at slukke en brand i en lade på en landejendom Skjoldhøjvej i Nørager.

Ved middagstid opstod der brand i en lade på en landejendom Skjoldhøjvej i Nørager. Branden var opstået i et landbrugsredskab, der stod i en lade med halm. Der opstod en voldsom brand, og laden står i flammer. En nærliggende olietank blev ligeledes antændt på stedet og forværrede branden. Indsatslederen fra beredskabet i Rebild Kommune er stadig på stedet, og det er besluttet, at laden får lov at brænde ned. Der var dyr tilstede på gården, men ingen dyr er kommet til skade. Politiet har ligeledes været på stedet som koordinerende leder af de indsatte styrker og beredskaber. - Der oprettes brandundersøgelse på forholdet men den umiddelbart b brandårsag er af teknisk art, skriver Nordjyllands Politi i en pressemeddelelse. Tidshorisont på slukningen er ukendt.